


Pašdiagnostikas karte:
“Zinu, saprotu, redzu daudz. Kā tas darbojas manā dzīvē?”

Atzīmē pie katra apgalvojuma (0-3) 0 — nē; 1 — reizēm; 2 — bieži; 3 — ļoti precīzi par mani
	
	Apgalvojums
	

	1
	Esmu daudz mācījies, bet reizēm nesaprotu, kāpēc mana dzīve nav mainījusies tik būtiski, kā gaidīju.
	

	2
	Es spēju palīdzēt citiem labāk nekā pats sev.
	

	3
	Man ir daudz zināšanu un instrumentu, bet tie neveido vienotu, saprotamu sistēmu.
	

	4
	Kad rodas nopietna problēma, es ne vienmēr zinu, kuram no saviem instrumentiem uzticēties.
	

	5
	Es daudz ko jūtu un uztveru, bet reizēm nezinu, vai tā ir intuīcija, bailes, vēlmes vai projekcija.
	

	6
	Man joprojām ir vajadzīgs kāds ārējs avots, kas apstiprina, vai esmu sapratis pareizi.
	

	7
	Pēc jaunas prakses, kursa vai atklāsmes kādu laiku šķiet: “Beidzot!”, bet vēlāk atgriežas iepriekšējā neapmierinātība.
	

	8
	Es reizēm meklēju nākamo metodi, skolotāju vai zināšanu sistēmu, cerot, ka tur būs tas, kā man vēl pietrūkst.
	

	9
	Dažas agrāk svarīgas prakses mani vairs īsti neuzrunā, bet es nezinu, ar ko tās aizstāt.
	

	10
	Man ir grūti atteikties no kādas pārliecības vai metodes, kurā esmu ieguldījis daudz laika, naudas vai darba.
	

	11
	Manas zināšanas par cilvēku un pasauli dažreiz ir daudz plašākas nekā mana spēja tikt galā ar savām ikdienas situācijām.
	

	12
	Manā dzīvē joprojām atkārtojas situācijas, kuras, šķiet, sen jau vajadzēja būt “izstrādātām”.
	

	13
	Es varu izskaidrot, kas ar mani notiek, bet tas ne vienmēr palīdz man rīkoties citādi.
	

	14
	Esmu daudz ko sapratis par sevi, bet joprojām ne vienmēr uzticos savai izvēlei.
	

	15
	Kaut kur dziļumā ir sajūta: “Es esmu daudz ko atradis, bet vēl neesmu atradis to galveno.”
	


Un vēl tikai trīs jautājumi:
· Pie kuriem trim apgalvojumiem Tu ieliki visvairāk punktu?
· Kas tiem trim ir kopīgs?
· Un pats neērtākais jautājums: Ja visas zināšanas, metodes un prakses, kuras esi apguvis, patiešām strādā — kur Tavā ikdienas dzīvē to var redzēt?

